Riegels forfatterskab blev overvejende husket for hans kirkehistorie og kongehistorierne og aldrig bedømt i dets helhed. Historikeren [[Christian Molbech]] anvendte flittigt Riegels historiske værker som kilder til sine ''Historiske Aarbøger'' <ref>Chr. Molbech – ''Historiske Aarbøger'', bind 1, 1845. Se noterne til Frederik d. 3, Christian d. 5, Frederik d. 4 og Christian d. 6, hhv s. 155, 158-160, 163-164 og 167.</ref>, men i litteraturhistorierne blev han afskrevet som pamfletskriver. <ref>P. Hansen – ''Illustreret Dansk Litteraturhistorie'', bind II, 1886, s. 82-83. Vilhelm Andersen – ''Illustreret Dansk Litteraturhistorie'', bind II, 1934, s. 967-969 & 1032</ref> Fra [[1990'erne]] og frem er der dog sket et omslag i bedømmelsen, først og fremmest med historikeren [[Henrik Horstbøll]]<ref>Henrik Horstbøll, ''Civilisation og nation 1760-1830'', s. 148-152 i: Søren Mørch (red.), ''Danmarks historie'' bind 10, ''Historiens historie'', Gyldendal, 1992.</ref> der ser Riegels rolle som historiker og politisk teoretiker som i tradition med [[Niccolò Machiavelli]]s rolle: "Historisk ville han diskutere fyrstens magtudøvelse og de republikanske dyder" <ref>Horstbøll, 1992, s. 152.</ref>. Horstbøll fremhæver at Riegels som uafhængig borgerlig intellektuel problematiserede kongens rolle som "moralsk person" i samfundet, og var derfor yderst politisk relevant. Senere med Morten Petersen i hans upublicerede afhandling fra [[2001]] ''Oplysningens gale hund – N.D. Riegels mellem kristendom og fritænkeri ved slutningen af det 18. århundrede'' der omarbejdet blev udgivet som bogen ''Oplysningens gale hund – en biografi om Niels Ditlev Riegels'' i [[2003]]. Her fremhæves Riegels banebrydende arbejde som opsøgende journalist, en del som ikke vedrører bedømmelsen af hans forfatterskab, men som i dag kan ses at være meget forud for sin tid, da det ellers anses for at være [[Henrik Cavling]] der indførte denne form for journalistik i Danmark over hundrede år efter Riegels' død.<ref>Hakon Stangerup – ''Henrik Cavling og den moderne avis'', 1968</ref>
Litteratur Politik Historie Journalistik